દિલ્હીમાં રામ માધવ અને નરેન્દ્રમોદી સાથે જમ્મુ-કાશ્મીરના ભૂતપૂર્વ નાયબ મુખ્ય પ્રધાન નિર્મલસિંહની મંત્રણાને પગલે એ રાજયમાં નવી સરકાર રચવાની હિલચાલો શરૂ થઇ હોવાનું સ્વીકારવા કોઇ પણ હોદ્દેદાર તૈયાર નથી, પરંતુ ઓગસ્ટ મહિનાના અંતમાં અમરનાથયાત્રાની પૂર્ણાહુતિ પછી BJPતરફથી સરકાર રચવાની જાહેરાતની શકયતા દર્શાવતી અનેક રસપ્રદ ઘટનાઓ બનતી રહી છે. એ શકયતાની ચર્ચા BJPઅને PDPબન્ને પક્ષોનાં સૂત્રો ઘણા વખતથી કરે છે. દરમ્યાન છેલ્લાં કેટલાંક અઠવાડિયાથી નવીદિલ્હી અને શ્રીનગર વચ્ચે હાઇ-પ્રોફાઇલ પોલિટિકલ ટ્રાફિક નોંધપાત્ર પ્રમાણમાં વધ્યો છે.